मैग्नीसियम
हालांकि मैग्नीशियम ६० से अधिक खनिजों में पाया जाता है, किन्तु केवल डोलोमाइट, ब्रूसाइट, कार्नेलाइट, टैल्क, एवं ओलिवाइन में ही वाणिज्यिक दृष्टि से महत्त्वपूर्ण माना जाता है। कैटायन सागरीय जल में उपलब्ध बहुल कैटायनों में द्वितीय स्थान पर है। वहां ये उपलब्ध सोडियम के भार का १२% के बराबर उपस्थित है। इस कारण सागरीय जय व सागरीय लवण मैग्नीशियम के बडए वाणिज्यिक स्रोतों में गिने जाते हैं। मैग्नीशियम के एक्स्ट्रैक्शन हेतु सागरीय जल में कैल्शियम हाइड्रॉक्साइड मिला देते हैं, जिससे मैग्नीशियम हाईड्रॉक्साइड प्रेसिपिटेट प्राप्त होता है।
प्रत्यम्ल
प्रत्यम्ल (= प्रति+अम्ल / antacid) वे पदार्थ हैं जो आमाशय की अम्लता को उदासीन (न्यूट्रलाइज) करने का काम करते हैं जिससे आमाशय की जलन, अपच आदि से छुटकारा मिलता है। यह औषधियां अम्लता (Acidity) विशेषकर आमाशय की अम्लता को उदासीन करने वाली होती है। इनका उपयोग अल्सर तथा नॉन अल्सर डिस्पेप्सिया की चिकित्सा में होता है। जब रोग के लक्षण प्रकट होते हैं अथवा प्रकट होने को होते हैं। इन्हें मुख्यतः भोजन के मध्य एवं सोते समय दिया जाता है। इन्हें दिन में चार से पांच बार अथवा कभी-कभी हर घंटे पर दिया जाता है।  तरल योग (Liquid preparations) ठोस (Solids) की अपेक्षा अधिक प्रभाव कारी होती है। इनका मुख्य उद्देश्य अमाशय की म्यूकोसा की सीट तथा पेप्सिन से रक्षा करना होता है।